Държавен вестник, бр. 71, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  71
на БЕТП и правилната търговия на пазара 
на БЕТП.
Надзорът на пазара осъществява дейността 
по изпълнение на член 15 от Регламент (ЕС) 
№ 1227/2011 на Европейския парламент и на 
Съвета, като в случай на установени наруше-
ния незабавно информира КЕВР.
За изпълнение на задачите си Надзорът на 
пазара може да провежда специални проверки. 
Надзорът на пазара може, ако е необходимо, 
да поиска от членовете на пазара на БЕТП 
да разкрият информация и документи, дори 
оповестяване на икономическия бенефициер 
по сделка. 
Надзорът на пазара не е упълномощен да 
налага санкции. 
г) Сътрудничество на Надзора на пазара.
Надзорът на пазара на БЕТП си сътруд-
ничи изцяло с КЕВР с цел да се гарантира 
хармонизирана, ефективна и регулирана тър-
говия. Надзорът на пазара може да предава 
данни във връзка с изпълнението на сделките 
на КЕВР като орган, който е отговорен за 
наблюдението на търговията с природен газ 
в България. 
д) Уведомления от Надзора на пазара:
Съгласно член 15 от REMIT IR, ако Надзо-
рът на пазара основателно подозира, че дадена 
сделка може да наруши забраната за манипу-
лиране на пазара или забраната за търговия 
с вътрешна информация, уведомява КЕВР. 
Надзорът на пазара информира изпълни-
телния директор на БЕТП АД за данните, 
които ще предостави на КЕВР. 
Членовете на пазара на БЕТП са длъжни да 
предоставят на Надзора на пазара разрешение 
за предоставяне на данни от Клиринговата 
къща на БЕТП относно подробности и всякаква 
информация за уреждане на сключените от тях 
сделки на пазара на БЕТП, ако е необходима 
и е регламентирана от законов или подзаконов 
акт. В случай на такава информация Надзорът 
на пазара третира данните като изключително 
конфиденциални и поверителни.
Раздел V
Правила за работа на пазара на БЕТП
Чл. 5. (1) При работа на пазара на БЕТП 
членовете на пазара на БЕТП задължител-
но трябва да прилагат и спазват приетите 
Правила по всяко време. Поведение, което 
не съответства на Правилата, води до съот-
ветните санкции.
Правилата определят условията за осъ-
ществяване на търговия на пазара на БЕТП 
по отношение както на членовете на пазара 
на БЕТП, така и по отношение на БЕТП АД.
(2) Общи правила за работа на пазара на 
БЕТП.
Общите правила определят основните прин-
ципи за дейността на БЕТП, организацията 
на работа и управлението на пазара на БЕТП, 
видовете органи на пазара на БЕТП, правата 
и задълженията им. Общите правила са опи­
сани в глава първа, раздел І от Правилата на 
пазара на БЕТП.
(3) Оперативни правила за работа на па-
зара на БЕТП.
Оперативните правила определят общите 
условия на стандартизираните контракти, 
видовете продукти, търговските параметри, 
тарифата за таксите и техническите правила 
за достъп до електронната платформа на 
БЕТП АД. 
Оперативните правила са описани в глава 
четвърта от Правилата на пазара на БЕТП.
(4) Кодекс за поведение.
Кодексът за поведение определя нормите за 
поведение на пазара на БЕТП, които трябва 
да се спазват по всяко време от членовете 
на пазара на БЕТП. Кодексът за поведение е 
глава пета от Правилата на пазара на БЕТП.
(5) Изменение на Правилата на пазара на 
БЕТП.
1. БЕТП АД може да променя с решение 
на Съвета на директорите разпоредбите на 
настоящите Правила и всички приложения, 
преди да бъдат представени за одобрение от 
КЕВР. 
2. Промените в Правилата влизат в сила 
след одобрение на КЕВР в деня на обнарод-
ването им в „Държавен вестник“. Ако член 
на пазара на БЕТП не приеме промените в 
Правилата, той може да прекрати незабавно 
членството си в БЕТП в рамките на следващите 
десет календарни дни след датата на публи-
куване на промяната. В случай че членът на 
пазара на БЕТП не поиска прекратяване на 
членството си в БЕТП в посочения по-горе 
срок, промяната се счита за приета от члена 
на БЕТП. 
(6) Влизане в сила и прилагане на Прави-
лата на пазара на БЕТП. 
1. БЕТП уведомява официално членовете 
си за промени в Правилата и всички послед-
ващи изменения по електронна поща и чрез 
Пазарни съобщения, публикувани на интернет 
страницата на БЕТП АД.
2. В случай на несъответствие между 
Правилата на пазара на БЕТП и Пазарните 
съобщения за измененията на Правилата на 
пазара на БЕТП предимство имат Правилата 
на пазара на БЕТП.
Г л а в а  в т о р а
ЧЛЕНСТВО НА ПАЗАРА НА БЕТП
Раздел I
Отношения между БЕТП АД и членовете на 
пазара на БЕТП. Договор за членство
Чл. 6. (1) Отношенията между БЕТП АД 
и членовете на пазара на БЕТП се уреждат с 
Договор за членство на пазара на БЕТП по 
образец, публикуван на интернет страницата 
на БЕТП АД.